8.12.2009 Jurnalul Oficial al Uniunii Europene L 321/43 DECIZIA CONSILIULUI din 30 noiembrie 2009 privind încheierea Acordului dintre Comunitatea Europeană şi Federația Saint Kitts și Nevis privind exonerarea de obligația de a deține viză de scurtă şedere (2009/901/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 62 punctul (2) litera (b) subpunctul (i), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf, având în vedere propunerea Comisiei, având în vedere avizul Parlamentului European (!), întrucât: (1) Comisia a negociat, în numele Comunității Europene, un acord cu Federația Saint Kitts şi Nevis privind exonerarea de obligația de a deţine viză de scurtă ședere (denumit în continuare „acordul”). (2) Acordul a fost semnat, în numele Comunității, la 28 mai 2009, şi a fost aplicat cu titlu provizoriu de la data respectivă, sub rezerva încheierii sale la o dată ulterioară, în conformitate cu Decizia 2009/483/CE a Consiliului (?). (3) Acordul ar trebui aprobat. (4) Prin acord se instituie un comitet mixt de gestionare a acordului, care ar trebui să-și adopte regulamentul de procedură. Este necesar să se prevadă o procedură simpli- ficată pentru stabilirea poziției Comunității privind adoptarea respectivului regulament de procedură. (5) În conformitate cu articolele 1 și 2 din Protocolul privind poziția Regatului Unit și a Irlandei, anexat la Tratatul privind Uniunea Europeană şi la Tratatul de instituire a Comunității Europene, şi fără a aduce atingere articolului 4 din respectivul protocol, nu participă la adoptarea prezentei decizii care, prin urmare, nu li se aplică și nu prevede obligaţii pentru acestea, DECIDE: Articolul 1 Acordul între Comunitatea Europeană și Federația Saint Kitts și Nevis privind exonerarea de obligația de a deţine viză de scurtă şedere (*) se aprobă, prin prezenta decizie, în numele Comu- nității. Articolul 2 Preşedintele Consiliului efectuează notificarea prevăzută la articolul 8 alineatul (1) din acord (/). Articolul 3 Comunitatea este reprezentată de către Comisie, care este asistată de experți ai statelor membre, în cadrul comitetului mixt de experți instituit prin articolul 6 din acord. Articolul 4 După consultarea unui comitet special desemnat de Consiliu, Comisia stabileşte poziția Comunității în cadrul comitetului mixt de experţi în ceea ce priveşte adoptarea regulamentului de procedură al acestuia, astfel cum se prevede la articolul 6 alineatul (4) din acord. Articolul 5 Prezenta decizie se publică în Jurnalul Oficial al Uniunii Europene. Adoptată la Bruxelles, 30 noiembrie 2009. Pentru Consiliu Președintele B. ASK () Avizul din 20 octombrie 2009 (nepublicat încă în Jurnalul Oficial). () JO L 169, 30.6.2003, p. 37. (') Textul acordului se găseşte în JO L 169, 30.6.2009, p. 38. (*) Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.